title: 2016 m. liepos 4 d. Komisijos sprendimas (ES) 2016/1849 dėl priemonės SA.41613 – 2015/C (ex SA.33584 – 2013/C (ex 2011/NN)), kurią Nyderlandai taikė Eindhoveno profesionalų futbolo klubui PSV (pranešta dokumentu Nr. C(2016) 4093) (Tekstas svarbus EEE )

text:
19.10.2016

               LT

               Europos Sąjungos oficialusis leidinys

               L 282/75

         KOMISIJOS SPRENDIMAS (ES) 2016/1849
   2016 m. liepos 4 d.
   dėl priemonės SA.41613 – 2015/C (ex SA.33584 – 2013/C (ex 2011/NN)), kurią Nyderlandai taikė Eindhoveno profesionalų futbolo klubui PSV

         (pranešta dokumentu Nr. C(2016) 4093)

   (Tekstas autentiškas tik olandų kalba)
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo, ypač į jos 108 straipsnio 2 dalies pirmą pastraipą,
   atsižvelgdama į Europos ekonominės erdvės susitarimą (toliau – EEE susitarimas), ypač į jo 62 straipsnio 1 dalies a punktą,
   paprašiusi suinteresuotųjų šalių pateikti savo pastabas pagal Sutarties (1) 108 straipsnio 2 dalį ir atsižvelgdama į jų pastabas,
   kadangi:
   1.   PROCEDŪRA

               (1)

               2011 m. gegužės mėn. Komisija iš spaudos pranešimų ir piliečių pateiktų dokumentų sužinojo, kad Eindhoveno savivaldybė profesionalų futbolo klubui Philips Sport Vereniging (toliau – PSV) ketina suteikti paramą ir šiuo tikslu vykdyti finansinį sandorį. 2010 ir 2011 m. Komisija taip pat gavo skundų dėl kitiems Nyderlandų profesionalų futbolo klubams, t. y. Mastrichto MVV, Tilburgo Willem II, Hertogenboso FC Den Bosch ir Neimegeno NEC, taikytų paramos priemonių. 2011 m. liepos 26 ir 28 d. Nyderlandai pateikė Komisijai informaciją apie PSV taikytą priemonę.

               (2)

               2013 m. kovo 6 d. raštu Komisija informavo Nyderlandus apie savo sprendimą dėl MVV, Willem II, FC Den Bosch, NEC ir PSV taikytų priemonių pradėti Sutarties 108 straipsnio 2 dalyje nustatytą procedūrą.

               (3)

               Komisijos sprendimas inicijuoti procedūrą (toliau – sprendimas pradėti procedūrą) buvo paskelbtas Europos Sąjungos oficialiajame leidinyje
                   (2). Komisija pakvietė suinteresuotąsias šalis pateikti pastabas dėl aptariamų priemonių.

               (4)

               Dėl PSV skirtos priemonės Nyderlandai pastabas pateikė 2013 m. birželio 6 ir lapkričio 12 d., 2016 m. sausio 12 ir 14 d. ir balandžio 22 d. raštais.

               (5)

               Komisijai pastabas pateikė šios suinteresuotosios šalys: Eindhoveno savivaldybė (toliau – savivaldybė) – 2013 m. gegužės 23 d., 2013 m. rugsėjo 11 d. ir 2013 m. rugsėjo 26 d., o PSV – 2013 m. gegužės 24 d. Komisija šias pastabas perdavė Nyderlandams, kad valstybė narė galėtų pateikti savo atsakymą. Nyderlandai pastabas pateikė 2013 m. lapkričio 12 d. raštu.

               (6)

               2013 m. liepos 9 d., 2015 m. vasario 25 d. ir 2015 m. spalio 13 d. buvo surengti susitikimai su Nyderlandų atstovais.

               (7)

               2013 m. liepos 17 d. savivaldybė Bendrajam Teismui (3) įteikė apeliacinį skundą dėl 2013 m. kovo 6 d. sprendimo pradėti procedūrą.

               (8)

               Priėmus sprendimą pradėti procedūrą ir gavus Nyderlandų sutikimą, pavienių klubų tyrimai buvo atliekami atskirai. PSV tyrimas buvo užregistruotas bylos numeriu SA.41613.

         2.   IŠSAMUS PRIEMONĖS APRAŠYMAS

   2.1.   Priemonė

               (9)

               Nacionalinė futbolo federacija Koninklijke Nederlandse Voetbal Bond (toliau – KNVB) – tai skėtinė profesionalų ir mėgėjų futbolo varžybų organizacija. Profesionalų futbolas Nyderlanduose yra dviejų lygių sistema. Per 2014–2015 m. sezoną šiai sistemai priklausė 38 klubai, iš kurių 18 žaidė aukščiausiojoje lygoje (eredivisie) ir 20 – žemesnėje lygoje (eerste divisie).

               (10)

               PSV įsteigtas 1913 m. ir namų rungtynes žaidžia Eindhovene. 1999 m. komercinę PSV veiklą pavesta vykdyti ribotos atsakomybės bendrovei [naamloze vennootschap]. Visos akcijos, išskyrus vieną, priklauso fondui PSV Football. Likusioji akcija priklauso Eindhoveno futbolo klubui PSV. PSV rungtyniauja aukščiausiojoje lygoje ir nuolat varžosi dėl aukščiausių lygos vietų. 2014–2015 m. ir 2015–2016 m. PSV laimėjo pirmąją aukščiausiosios lygos vietą. Klubas reguliariai dalyvauja Europos turnyruose ir yra laimėjęs Europos taurę (1987–1988 m.) bei UEFA taurę (1977–1978 m.).

               (11)

               PSV yra futbolo stadiono, Philips stadiono (toliau – stadionas), savininkas. Iki 2011 m. PSV taip pat buvo po stadionu esančios žemės ir treniruočių komplekso De Herdgang savininkas. 2011 m. PSV kilo su likvidumu susijusių didelių sunkumų, dėl jų klubas kreipėsi į savivaldybę, Philips ir kelias kitas Eindhoveno bendroves bei kai kuriuos bankus. Siekdamos padėti PSV išgyventi sunkų laikotarpį, kai kurios iš šių bendrovių sutiko suteikti naujas paskolas arba iš dalies pakeisti jau esamas paskolas.

               (12)

               Tuo metu savivaldybė ir PSV susitarė dėl pardavimo ir atgalinės nuomos sandorio. Šalys susitarė, kad savivaldybė nupirks žemę po stadionu ir treniruočių kompleksu už 48 385 000 EUR. Stadiono žemė buvo įvertinta 41 160 000 EUR suma. Siekdama finansuoti šį pirkimo sandorį, savivaldybė su banku sudarė ilgalaikės paskolos sutartį dėl panašios sumos su fiksuota palūkanų norma. Tada žemė po stadionu PSV klubui buvo perduota sudarius ilgalaikės nuomos (erfpacht) sutartį 40 metų laikotarpiui, kurį galima pratęsti, jeigu būtų gautas PSV prašymas. Metinis nuomos mokestis yra 2 463 030 EUR. Į šį metinį nuomos mokestį įtrauktas nuomos mokestis už stadiono žemę (1 863 743 EUR), treniruočių komplekso žemės nuomos mokestis (327 151 EUR) ir automobilių stovėjimo aikštelės nuomos mokestis (272 135 EUR). Į sutartį įtrauktas punktas, pagal kurį po 20 metų nuomos mokestis bus peržiūrėtas.

               (13)

               Nyderlandai nepranešė Komisijai pagal Sutarties 108 straipsnio 3 dalį apie savo ketinimą sudaryti pardavimo ir atgalinės nuomos sandorį.

         2.2.   Pagrindas pradėti oficialią tyrimo procedūrą

               (14)

               Priimdama sprendimą pradėti procedūrą Komisija laikėsi nuomonės, kad pagalbos priemonės profesionalų futbolo klubams gali iškraipyti konkurenciją ir paveikti valstybių narių prekybą, kaip apibrėžta Sutarties 107 straipsnio 1 dalyje. Komisija taip pat suabejojo žemės po stadionu pardavimo kainos ir žemės nuomos mokesčio nustatymo priimtinumu. Komisija padarė pirminę išvadą, kad naudodama valstybės išteklius savivaldybė futbolo klubui PSV užtikrino atrankųjį pranašumą, taigi suteikė jam pagalbą.

               (15)

               Visų pirma atsižvelgdama į Nyderlandų rėmimąsi Komisijos komunikatu dėl valstybės pagalbos elementų valdžios institucijoms parduodant žemę (4) (toliau – Žemės pardavimo komunikatas) Komisija pakartojo, kad tame komunikate pateiktos rekomendacijos, kaip paminėta jo įvade, „susijusios tik su valstybei nuosavybės teise priklausančia žeme ir pastatais. Jos nesusijusios su valstybės įsigijimu žemės ir pastatų arba žemės ir pastatų nuoma ar lizingu. Į šiuos sandorius taip pat gali įeiti ir valstybės pagalbos elementai.“

               (16)

               Nepriklausomo tyrimo, kuriuo rėmėsi savivaldybė, atžvilgiu Komisija suabejojo vertinimo ekspertų pasirinkimo pagrįstumu, kai atlikdami skaičiavimus jie nusprendė naudoti mišrios paskirties žemės, o ne stadionui skirtos žemės kainą. Komisija taip pat suabejojo, ar pajamų ir rizikos maržos, taikytos apskaičiuojant užstatyti pastatais, pasibaigus ilgalaikei nuomos sutarčiai, skirtos žemės vertę, buvo tikroviškos.

               (17)

               Komisija tuo metu nebuvo įsitikinusi, ar savivaldybė apskritai kaip nors būtų norėjusi užtikrinti, kad sandoris atitiktų rinkos ekonomikos investuotojo principą (toliau – REIP). Veikiau savivaldybė mėgino išvengti nuostolių, kitaip tariant, buvo taikytos apsaugos priemonės, kad sandoriai nepaveiktų jos biudžeto. Šios priemonės nebūtų buvusios priimtinos tipiškam rinkos ekonomikos investuotojui net tuo atveju, jeigu jis būtų rėmęsis nepriklausomu tyrimu, atliktu siekiant įvertinti priežastis ir nustatyti nuomos mokestį.

         3.   NYDERLANDŲ PATEIKTOS PASTABOS

               (18)

               Nyderlandai pareiškė manantys, kad sandoris valstybės pagalba nelaikytinas dėl šių priežasčių: a) atsižvelgdami į Žemės pardavimo komunikatą, žemės vertę ir metinį nuomos mokestį nustatė išorės ekspertai, o šis komunikatas galėtų būti laikomas tinkamu pagrindu vertinant valstybės pagalbos sandorio kokybę; b) pagal ilgalaikės nuomos sutartį PSV mokės savivaldybei nuomos mokestį, didesnį už dalinių įmokų sumą, kurią savivaldybė moka bankui, todėl bus užtikrinama, kad operacija savivaldybei būtų ne tik finansiškai neutrali; c) PSV pateiks šių mokėjimų garantiją, pagrįstą per futbolo sezoną parduodamais bilietais; d) jeigu PSV bankrutuotų, žemė ir stadionas atitektų savivaldybei; e) nuomos mokesčio dydis bus peržiūrėtas po 20 metų, atsižvelgiant į naują vertinimo ataskaitą.

               (19)

               Nyderlandų nuomone, įsigydama stadiono žemę savivaldybė veikė laikydamasi rinkos sąlygų, rinkos ekonomikos investuotojo principo ir rinkos ekonomikos kreditoriaus principo. Ji paprašė atlikti nepriklausomą žemės vertinimą siekiant nustatyti sandorio kainą remiantis žemės rinkos kaina.

               (20)

               Dėl žemės priskyrimo mišrios paskirties žemei Nyderlandai pabrėžia, kad bet koks vertinimas, jeigu atsižvelgiama į viešųjų ir privačių investuotųjų elgsenos lyginimą, turi būti atliekamas remiantis požiūriu, kuriuo vadovautųsi privatus investuotojas sudarydamas aptariamą sandorį, atsižvelgęs į prieinamą informaciją ir numatomus tuometinius pokyčius. Todėl ekspertas buvo įgaliotas nustatyti dabartinės būklės turto vertę, jeigu būtų parduodama gavus tariamai geriausią pasiūlymą po to, kai buvo nustatyta tinkamai pagrįsta rinkos kaina atsižvelgus į teritorijos užstatymo galimybes.

               (21)

               Atitinkamai Nyderlandai remiasi nepriklausoma vertinimo ataskaita, kurioje pabrėžiama, kad rengiant vertinimą privaloma atsižvelgti į galimus tikroviškus ir numatomus pokyčius, turėsiančius įtakos žemei. Ataskaitoje nagrinėjama galimybė užstatyti stadiono zoną ir nurodoma, kad tuo atveju, jeigu stadiono neliktų, didžiausia naudojimo tikimybė – mišrios paskirties zona su biurų ir gyvenamųjų patalpų pastatais. Vertinimą minėta galimybe tikslinga grįsti net tuo atveju, jeigu tokio teritorijos užstatymo nebūtų įmanoma imtis kelis dešimtmečius. Nyderlandai pabrėžia, o ir vertinimo ataskaitoje nurodoma, jog ši prielaida atrodo tikėtina visų pirma todėl, kad žemė yra miesto centre. Tikimybė, kad miesto centre esančių žemės sklypų vertė ateityje gerokai išaugs, kur kas didesnė, palyginti su priemiestyje esančių sklypų būsima verte. Be to, šiuo atveju savivaldybė yra palankesnėje padėtyje, nes pati sprendžia dėl miesto planavimo, vadinasi, taip pat lemia galimą būsimą stadiono naudojimą.

               (22)

               Nyderlandai nurodo, kad numatomas būsimas ir (arba) galimas mišrus žemės naudojimas statant biurų ir (arba) gyvenamųjų patalpų pastatus atitinka tos miesto vietos, kurioje yra stadionas, pastarojo meto plėtros principą ir tolesnes perspektyvas. Zonose greta žemės sklypo, kurios visų pirma naudotos pramonės reikmėms ir kurios yra miesto centre, ilgainiui imta statyti biurų ir gyvenamųjų patalpų pastatus. Savivaldybė pati yra suinteresuota stadiono zona, nes strateginio žemės sklypo įsigijimas – tai savivaldybės parengtos miesto strateginės plėtros dalis, kaip nustatyta jos dokumente Interimstructuurvisie 2009. Šiame dokumente aprašytas nenaudojamų pramoninių zonų pertvarkymas į pagrindinius gyvenamuosius miesto rajonus, kuriuose statomi namai, užtikrinamos sąlygos kūrybinei veiklai, atidaromos parduotuvės ir biurai. Paskelbtoji šios strategijos dalis – iš anksto įsigyti strateginį žemės sklypą. Numatoma, kad šis įsigijimas būtų ilgalaikio investavimo strategijos dalis siekiant įgyvendinti planus. Atsižvelgiant į šį principą ir taikant minėtą strategiją visų pavienių rajonų planų vienu metu įgyvendinti neįmanoma, todėl savivaldybė taip pat pageidauja žemės įsigijimą (jos gavimą) derinti su ilgalaike nuoma. Susitarimas dėl stadiono atitinka minėtą planavimo principą. Įgijusi nuosavybę savivaldybė manė, kad dabar atsirado puiki jos interesus atitinkanti galimybė. Kita vertus, minėtais veiksmais ilgalaikės nuomos laikotarpiui būtų užtikrinamos patikimos pajamos įsigijus žemės sklypą.

               (23)

               Todėl, laikantis visuotinai priimtino standarto, vertinimo ataskaitoje tvirtinama, kad žemės vertė turėtų būti apskaičiuota remiantis veiksmingiausiu ir tinkamiausiu rajono galimybių išnaudojimu ir kad kaina turėtų būti grindžiama mišria žemės paskirtimi. Į vertinimo ataskaitą taip pat įtrauktos numatomos esamų pastatų griovimo, rajono užstatymo išlaidos ir apskaičiuotos biurų ir gyvenamųjų patalpų pastatų statybos išlaidos. Atliekant vertinimą galima biurų ir gyvenamųjų patalpų pastatų vertė palyginta su naujausių gretimos teritorijos užstatymo projektų verte. Vertintojas taiko papildomą apsaugos nuo rizikos priemonę, t. y. jis daro prielaidą, kad, palyginti su panašiais projektais, naudingojo ploto koeficientas turėtų būti tik 80 %

               (24)

               Nustatant metinį nuomos mokestį žemės vertinimo ataskaitoje remtasi apskaičiuotąja po stadionu ir treniruočių kompleksu esančios žemės verte (abu šie žemės sklypai įvertinti 48 385 000 EUR suma) ir automobilių stovėjimo aikštelės, kurią savivaldybė jau yra įsigijusi, verte (šios aikštelės vertė 6 010 000 EUR). Šiuo atveju remiamasi 2011 m. Nyderlandų Vyriausybės ilgalaikių obligacijų palūkanų norma, t. y. 3,54 %. Prie šios vertės pridedamas 1,5 % priedas siekiant pašalinti žemės vertės sumažėjimo ir (arba) mokėjimo įsipareigojimų nevykdymo riziką. Taigi nustatomas toks nuomos mokestis, kad savivaldybė gautų 5,04 % grąžą.

               (25)

               Atlikdamas vertinimą išorės ekspertas padarė prielaidą, kad žemės vertė per 40 metų turi padidėti 1,7 %, ir šiuo atveju jis atsižvelgė į numatomą vidutinę metinę infliaciją. Atsižvelgiant į minėtus dalykus, vertinime pateikiama išvada, kad PSV per metus pagrįstai sumoka 2 463 030 EUR nuomos mokestį. Nyderlandai tvirtina, kad ši pinigų suma atitinka nuomos mokestį, kurį kiti šalies profesionalų klubai moka už stadiono nuomą, todėl jis atitinka rinkos sąlygas. Kalbant apie apskaičiuotą žemės vertės padidėjimą 1,7 %, tyrime numatyta galimybė, kad po 20 metų sukaupta žemės vertė sumažės 22,5 % (patikimumo riba), ir nuo 21 metų metinis mokestis numatomas remiantis tuo mažesniu pagrindu. Atsižvelgiant į 22,5 % patikimumo ribą tikroji atliekant skaičiavimus naudota kapitalo vertės padidėjimo norma yra 1,01 %, taikoma visam 40 metų laikotarpiui (0,4 % per pirmuosius 20 metų).

               (26)

               Ataskaitoje pripažįstama, kad ilgalaikė nuoma, jeigu jos laikotarpis ilgesnis kaip 15 metų, gali būti susijusi su tam tikrų rūšių rizika. Vertinant rinkos investuotojo požiūriu, ilgasis laikotarpis, per kurį investuotojas kol kas negali naudotis mišrios paskirties zonoje esančio turto verte, vis dėlto kompensuojamas taikant nuomos mokesčio dydį, kuris jau yra pagrįstas apskaičiuota mišrios paskirties žemės sklypo verte. Jis bus išsamiai peržiūrėtas po 20 metų remiantis nauja vertinimo ataskaita. Atliekant peržiūrą turėtų būti išnagrinėta žemės vertė ir atitinkama su ta verte susijusi grąža. Ši nuoma užtikrina pajamas nuomos laikotarpiu ir vėliau suteikia galimybę panaudoti žemės potencialą.

               (27)

               Savivaldybei gresianti rizika taip pat būtų apribota kitais veiksniais. Atsižvelgiant į riziką, susijusią žemės skirstymu į zonas, vertinimo ataskaitoje pateikta prielaida dėl skirstymo į zonas grindžiama tuo, kad rajonai aplink stadioną buvo perskirstyti į zonas ir jų paskirtis pakeista iš pramoninės į mišrią. Vienu atveju perskirstymas į zonas investuotojui buvo atliktas per aštuonias savaites. Todėl vertinimo ekspertai šią prielaidą laiko tikėtina. Ji nedaro poveikio savivaldybės galiai daryti įtaką planavimo procesui, tačiau į ją atsižvelgiama užstatant aplinkinius rajonus, taikant administracinę leidimų išdavimo tvarką ir privatiems plėtotojams suteikiant žemės perskirstymą į zonas. Planavimo įstatymuose yra numatyta lankstaus perplanavimo nuostata. Siekiant dar labiau sumažinti su skaičiavimu susijusią riziką, vertinimo ataskaitoje buvo pasirinktas mažesnis, palyginti su gretimais žemės sklypais, užstatymo tankis.

               (28)

               NET tuo atveju, jeigu dabartinis stadiono priskyrimas tam tikrai zonai nebūtų keičiamas, ši aplinkybė nekeltų didelės rizikos. Šiuo metu žemė priskirta stadiono ir komercinės paskirties zonai. Jeigu suskirstymas į zonas nebūtų keičiamas, žemės vertė galėtų sumažėti tik šiek tiek. Nyderlandai pabrėžė, kad dėl šios priežasties būtų įmanomas bet koks komercinis pastatų naudojimas ir pelninga komercinės veiklos plėtra. Nepriklausomas vertintojas nustatė, kad mišrus naudojimas buvo tinkamas vertinimo pagrindas. Savivaldybė tokio pagrindo nesiūlė.

               (29)

               Ilgalaikės nuomos sutartyje numatyta, kad jeigu PSV neįstengtų mokėti nuomos mokesčio arba bankrutuotų, žemė ir stadionas atitektų savivaldybei ir ji galėtų išnaudoti žemės teikiamas galimybes. Žemės sklype stovintys pastatai taptų savivaldybės nuosavybe. Kaip minėta, į sandorio kainą, t. y. 48 385 000 EUR, jau įtrauktos apskaičiuotos pastatų griovimo ir teritorijos užstatymo išlaidos ir nuomos mokesčio suma bus nuodugniai peržiūrėta po 20 metų. Be to, PSV įsipareigojo, kad per jo sezoną už bilietus gautos pajamos garantuos nuomos mokesčio mokėjimą ir kad jis į sąskaitą perves dvejų metų žemės nuomos mokesčio sumą (pradiniam dešimties metų laikotarpiui).

               (30)

               Pasibaigus nuomos sutarties galiojimo laikotarpiui, savivaldybė ne tik bus gavusi palūkanas, bet ir bus žemės po stadionu, kurios vertė turėtų būti didesnė už dabartinę vertę, savininkė ir turės įvairių šios žemės naudojimo galimybių. Savivaldybė taip pat taps žemėje stovinčių pastatų savininke, o PSV nepriklausys jokia kompensacija.

         4.   SUINTERESUOTŲJŲ ŠALIŲ PASTABOS

               (31)

               Savivaldybė ir PSV pateikė pagal procedūrą numatytas pastabas. Jos buvo tapačios Nyderlandų pateiktoms pastaboms. Be to, savivaldybė apibūdino procedūrą, kurią taikant buvo priimtas sprendimas pirkti stadiono žemę, ir šį sprendimą nulėmusius akstinus. Pasak savivaldybės, 2011 m. sausio mėn. buvo pradėta svarstyti galimybė su PSV sudaryti pardavimo ir atgalinės nuomos sutartį. Pagrindinis tikslas – padėti PSV sudaryti poveikio biudžetui nedarantį sandorį, kad klubui nebūtų suteikiamas finansinis pranašumas, kurio rinkos sąlygomis klubas nebūtų įgijęs.

               (32)

               Šiuo tikslu ir atsižvelgdama į jį savivaldybė nepriklausomos žemę vertinančios bendrovės Troostwijk Taxaties B.V. (toliau – Troostwijk) paprašė nustatyti atitinkamos žemės vertę ir pagrįstą metinės nuomos mokesčio sumą. 2011 m. kovo mėn. Troostwijk pateikė stadiono žemės ir kitų žemės sklypų, kuriuos PSV ketino parduoti savivaldybei, vertinimą Ši bendrovė nustatė, kad po stadionu esančios žemės, atsižvelgiant į tuometinę būklę ir užstatymo galimybes, rinkos kaina yra 41 160 000 EUR. Žemės vertės nustatymo ir nuomos mokesčio skaičiavimo metodiką patvirtino savivaldybei dirbanti nepriklausoma apskaitos bendrovė. Nuomos mokestis būtų buvęs didesnis už palūkanas, kurias savivaldybė būtų turėjusi mokėti už paskolą, paimtą žemės įsigijimui finansuoti.

               (33)

               2011 m. gegužės mėn. gavusi Komisijos prašymą pateikti informaciją apie numatomą sandorį savivaldybė visų pirma siekė užtikrinti, kad priemonė atitiktų rinkos sąlygas ir nepadarytų jokio poveikio savivaldybės biudžetui. Savivaldybė pabrėžė, jog įsigyti žemę ji suinteresuota dar ir todėl, kad jos pirkimas atitinka savivaldybės parengtą žemės įsigijimo ir užstatymo strategiją. Savivaldybė pati būtų buvusi suinteresuota nusipirkti šią žemę, kurios vertė jai būtų galėjusi būti didesnė negu kitam galimam investuotojui.

         5.   PRIEMONĖS VERTINIMAS. VALSTYBĖS PAGALBOS BUVIMAS PAGAL SUTARTIES 107 STRAIPSNIO 1 DALĮ

               (34)

               Pagal Sutarties 107 straipsnio 1 dalį valstybės pagalba yra valstybės narės arba iš jos valstybinių išteklių bet kokia forma suteikta pagalba, kuri, palaikydama tam tikras įmones arba tam tikrų prekių gamybą, iškraipo konkurenciją arba gali ją iškraipyti, kai ji daro poveikį valstybių narių tarpusavio prekybai. Sutarties 107 straipsnio 1 dalyje nurodytos sąlygos taikomos visos kartu, taigi kad priemonė būtų priskirta valstybės pagalbai, turi būti tenkinamos visos sąlygos.

         5.1.   Valstybės ištekliai ir priskirtinumas valstybei

               (35)

               Sprendimą dėl priemonės pirkti žemę po stadionu ir treniruočių kompleksu De Herdgang už 48 385 000 EUR ir vėliau ją išnuomoti PSV priėmė savivaldybė. Ši priemonė susijusi su savivaldybės biudžetu, taigi – valstybės išteklių naudojimu. Todėl ji priskirtina valstybei.

         5.2.   Galimas pagalbos poveikis prekybai ir konkurencijai

               (36)

               Nyderlandai suabejojo galimos pagalbos poveikiu vidaus rinkai klubų, kurie futbolo nežaidžia Europos lygiu, atžvilgiu. Tačiau profesionalų futbolo klubai laikomi įmonėmis ir jiems taikoma valstybės pagalbos priežiūra. Futbolas yra tapęs mokamu darbu ir yra už atlyginimą teikiama paslauga; futbolas pasiekė aukštą profesionalumo lygį ir todėl padidino savo ekonominį poveikį (5).

               (37)

               Profesionalų futbolo klubai ne tik dalyvauja futbolo varžybose, bet ir vykdo tarptautinio lygio veiklą keliose rinkose, pvz., prekybos profesionaliais žaidėjais, reklamos, rėmimo, prekybos ar transliacijos teisių rinkose. Suteikus pagalbą profesionalų futbolo klubui, gali sustiprėti jo padėtis kiekvienoje iš šių rinkų, kurių dauguma gali aprėpti keletą valstybių narių. Todėl jeigu valstybės ištekliai naudojami profesionalų futbolo klubui suteikiant atrankųjį pranašumą neatsižvelgiant į tai, kurioje lygioje šis klubas rungtyniauja, tikėtina, kad ši pagalba gali iškraipyti konkurenciją ir paveikti valstybių narių prekybą, kaip apibrėžta Sutarties 107 straipsnio 1 dalyje (6).

         5.3.   Atrankusis pranašumas

               (38)

               Tam, kad aptariama priemonė būtų laikoma valstybės pagalba, priemonė pagalbą gaunančiai įmonei turi suteikti ekonominį pranašumą, kurio ji įprastomis rinkos sąlygomis nebūtų įgijusi. Žemės įsigijimas iš PSV ir vėliau jos nuoma PSV galėtų būti laikoma minėtu pranašumu, jeigu sąlygos PSV būtų buvusios palankesnės, palyginti su pagrįstomis rinkos sąlygomis.

               (39)

               Būdinga palūkanų norma investuotojui ir (arba) žemės savininkui atliekant komercinio pardavimo ir atgalinės nuomos operaciją yra tinkama investicijų grąža, kai nuomos laikotarpiu mokami nuompinigiai, ir turto nuosavybė, kurią jau yra užėmęs patikimas nuomotojas. Investuotojas ir (arba) žemės savininkas valdys ilgalaikį, visiškai išnuomotą nuolatines pajamas teikiantį turtą.

         5.3.1.   Žemės pardavimo komunikato taikymas

               (40)

               Nyderlandai šį vertinimą grindžia Žemės pardavimo komunikatu. Šiame komunikate nustatyta, kad žemės ir pastatų pardavimas, jeigu jį atlieka valdžios institucija, nelaikomas pagalba, pirma, tuo atveju, kai valdžios institucija priima didžiausią pasiūlytą sumą arba vienintelę pasiūlytą sumą po besąlyginio konkurso procedūros, ir, antra, tuo atveju, kai, netaikant šios konkurso procedūros, nustatoma tokia pardavimo kaina, kuri bent jau atitinka po nepriklausomo vertinimo pasiūlytą vertę.

               (41)

               Komisija pakartoja, kad Žemės pardavimo komunikate pateiktos gairės, kaip nurodyta jo įvade, „susijusios tik su valstybei nuosavybės teise priklausančia žeme ir pastatais. Jos nesusijusios su valstybės įsigijimu žemės ir pastatų arba žemės ir pastatų nuoma ar lizingu. Į šiuos sandorius taip pat gali įeiti ir valstybės pagalbos elementai.“ Be to, aptariamu atveju vien tik žemės vertės nustatymo nepakanka. Pardavimo ir atgalinės nuomos operacija taip pat apima nuomos mokestį. Turi būti nustatyta ir šio mokesčio atitiktis rinkos sąlygoms.

               (42)

               Šiaip ar taip, Žemės pardavimo komunikate nurodyti mechanizmai tėra priemonės, taikomos siekiant nustatyti, ar valstybė veikė kaip rinkos ekonomikos investuotojas, ir todėl jie yra konkretūs rinkos ekonomikos investuotojo principo kriterijaus taikymo žemės sandoriams tarp viešųjų ir privačių subjektų pavyzdžiai (7).

         5.3.2.   Rinkos ekonomikos investuotojo principo laikymasis

               (43)

               Todėl Komisija turi įvertinti, ar aptariamus sandorius tomis pačiomis sąlygomis būtų sudaręs privatus investuotojas. Hipotetinio privataus investuotojo požiūris – tai požiūris apdairaus investuotojo, kurio siekis gauti įprastą numatomą pelną neatsiejamas nuo svarstymo apie rizikos, susijusios su tam tikra grąžos norma, priimtinumą. REIP nebūtų buvę laikomasi, jeigu žemės kaina, palyginti su jos rinkos kaina, būtų buvusi nustatyta didesnė, o nuomos mokestis – mažesnis už rinkoje taikomą nuomos mokestį.

               (44)

               Nyderlandai ir savivaldybė tvirtina, kad savivaldybė veikė atsižvelgdama į (išankstinį) nepriklausomo eksperto vertinimą, taigi – laikydamasi REIP. Sandoris buvo sudarytas remiantis žemės rinkos verte, tad jokio pranašumo PSV nebuvo suteikta.

               (45)

               Komisijos manymu, ar laikomasi rinkos sąlygų, iš esmės galima nustatyti remiantis nepriklausomo eksperto vertinimu.

               (46)

               Dėl išorės eksperto atlikto vertinimo rezultatų, kuriais rėmėsi savivaldybė, rinkos atitikties sprendime pradėti procedūrą Nyderlandų buvo paprašyta pagrįsti, kodėl atlikdami skaičiavimus ekspertai naudojo mišrios paskirties žemės, o ne stadionui skirtos žemės kainą. Komisija taip pat pageidavo susipažinti su pelno ir rizikos maržos, naudotos apskaičiuojant būsimą žemės užstatymo pasibaigus ilgalaikei nuomai vertę, pagrindimu.

               (47)

               Atsižvelgusi į Nyderlandų ir savivaldybės pateiktą informaciją Komisija pabrėžia, kad prieš savivaldybei įsigyjant žemę ją įvertino nepriklausoma žemės vertinimo bendrovė Troostwijk. 2011 m. sausio mėn. ėmus svarstyti galimybę su PSV sudaryti pardavimo ir atgalinės nuomos sutartį, pagrindinis tikslas buvo padėti PSV sudaryti tokį sandorį, kuris nesuteiktų finansinio pranašumo, kokio PSV nebūtų galėjęs įgyti rinkos sąlygomis. Todėl savivaldybė paprašė Troostwijk nustatyti aptariamos žemės rinkos kainą ir metinės nuomos mokesčio sumą, atitinkančią metinę šio mokesčio rinkos sumą.

               (48)

               Atrodo, kad vertinimą pagrindžiančios prielaidos yra priimtinos. 2011 m. kovo mėn. pateiktoje vertinimo ataskaitoje Troostwijk nustatė žemės po stadionu rinkos kainą remdamasi tuometine šios žemės būkle, atsižvelgdama į jos užstatymo galimybes ir pateikė kainą – 41 160 000 EUR. Žemės vertės ir nuomos mokesčio nustatymo metodiką patvirtino savivaldybei dirbanti nepriklausoma apskaitos bendrovė.

               (49)

               Rengdama vertinimo ataskaitą Troostwijk atsižvelgė į galimus tikroviškus ir numatomus pokyčius, turėsiančius įtakos žemei. Ataskaitoje nagrinėjama galimybė užstatyti stadiono zoną ir nurodoma, kad tuo atveju, jeigu stadiono neliktų, didžiausia naudojimo tikimybė – mišrios paskirties zona su biurų ir gyvenamųjų patalpų pastatais. Vertinimo ataskaitoje pabrėžiama, jog ši prielaida atrodo tikėtina visų pirma todėl, kad žemė yra miesto centre. Tikimybė, kad miesto centre esančių žemės sklypų vertė ateityje gerokai išaugs, kur kas didesnė, palyginti su priemiestyje esančių sklypų būsima verte. Vertinimo ataskaitoje taip pat remiamasi bendruoju vertinimo standartu, pagal kurį žemės vertės nustatymo pagrindas – didžiausia vertė ir tinkamiausias rajono naudojimas.

               (50)

               Nyderlandų apibrėžtas būsimas naudojimas taip pat atitinka savivaldybės parengtą viso rajono, kuriame yra stadionas, ilgalaikės miesto plėtros strategiją, aprašytą 22 konstatuojamojoje dalyje. Savivaldybė yra pareiškusi, jog labai tikėtina, kad žemės sklypo priskyrimas kitai zonai bus užtikrinamas bet kuriam atitinkamos žemės savininkui.

               (51)

               Bet kuriuo atveju, Nyderlandų nuomone, su stadionui skirta žeme ir komercinės paskirties žeme, jeigu jos dabartinis priskyrimas žemės zonai nebūtų keičiamas, taip pat siejamos didelės ekonominės galimybės.

               (52)

               Todėl galima daryti išvadą, kad, atrodo, galima pritarti eksperto pasirinkimui nustatant žemės vertę remtis mišria žemės paskirtimi. Komisija jau sutiko, kad vertindama žemę savivaldybė gali remtis ilgalaike žemės sklypo vertės kitimo galimybe tame rajone, kuriame galima tikėtis numatomų pokyčių, jeigu būtų vadovaujamasi verslo planavimo strategija (8).

               (53)

               PSV mokės savivaldybei nepriklausomos vertinimo bendrovės nustatytą ilgalaikės nuomos mokestį, apskaičiuotą atsižvelgiant į žemės kainą, numatytą įvertinus vėlesnį galimą žemės užstatymą biurų ir gyvenamųjų patalpų pastatais, ir remiantis ilgalaikių Vyriausybės obligacijų palūkanų norma 2011 m. bei pridėjus 1,5 % rizikos priedą.

               (54)

               Vadinasi, į nuomos mokestį jau įtraukta ne sportui skirtos žemės kaina. Todėl ši kaina yra didesnė už nuomos mokestį, apskaičiuotą remiantis dabartine žemės naudojimo paskirtimi.

               (55)

               Ataskaitoje pripažįstama, kad ilgalaikė nuoma, kurios trukmė didesnė nei 15 metų, gali būti susijusi su tam tikra rizika, kylančia dėl žemės vertės svyravimo. Tačiau šių rūšių riziką apriboja keli veiksniai, kurie bus aptarti toliau, 56–59 konstatuojamosiose dalyse.

               (56)

               Vertinimo ataskaitoje pateiktas prielaidas galima laikyti atsargiomis. Vertinimo ataskaitoje numatoma biurų ir gyvenamųjų patalpų pastatų galima vertė nustatyta atsižvelgiant į dabar greta vykstančius pokyčius ir kaip papildomas galimos butų pardavimo kainos rizikos rezervas, palyginti su panašiais projektais, įtraukiamas tik 80 % naudingo užstatymo ploto koeficientas.

               (57)

               Dėl tariamo žemės vertės padidėjimo 1,7 %, kuris laikomas numanoma infliacijos norma, į vertinimą įtrauktas korekcijos mechanizmas: po 20 metų iš sukauptos žemės vertės numatyta išskaityti 22,5 % ir ši suma būtų naudojama kaip patikimumo riba. Sujungus abi prielaidas tikėtinas padidėjimas įvertintas 1,01 % per metus per 40 metų trukmės nuomos laikotarpį ir 0,4 % per metus per pirmuosius 20 metų. Taigi pradinė prielaida dėl 1,7 % kartu su patikimumo riba atrodo esanti pagrįsta atsižvelgiant į tai, kad aptariamas turtas yra žemė, kurios vertė gali išlikti tokia pat arba padidėti, ir kad ši žemė yra miesto centre (nors šiuo metu žemė priskirta komercinio naudojimo kategorijai, nuomos mokesčio dydis jau grindžiamas mišrios paskirties žemės sklypo tikėtina verte). Be to, infliacijos lygis Nyderlanduose 2011 m. buvo 2,3 % (9), o Europos Centrinis Bankas buvo nustatęs 2 % siektiną infliacijos lygį. Abi šios vertės yra gerokai didesnės už tikėtiną sklypo vertės didėjimo normą, kurią naudojo vertintojas.

               (58)

               Be minėtų apsaugos priemonių dėl nuomos mokesčio, į savivaldybės sudarytą nuomos sutartį įtraukta įvairių kitų nuostatų siekiant apimti galimas rizikos rūšis, visų pirma PSV įsipareigojimų neįvykdymo riziką. Futbolo klubas pateiks nuomos mokėjimų garantiją ir šiuo tikslu naudos savo pajamas, gautas pardavus sezono bilietus. PSV taip pat pateikė beveik dvejų metų nuomos mokesčio sumą atitinkantį 5 mln. EUR užstatą, kuris atimtas iš pirkimo kainos ir kuris dešimt metų laikomas pas atitinkamą notarą.

               (59)

               Šalys susitarė, kad nuomos mokesčio suma gali būti nuodugniai peržiūrėta po 20 metų bet kuriai šaliai pateikus prašymą. Ši peržiūra bus grindžiama nauja vertinimo ataskaita. Naują žemės nuomos mokestį sudarys tuometinė žemės vertė, atitinkama Vyriausybės vertybinių popierių grąža ir rizikos priedas. Savivaldybei taip pat buvo numatyta kita apsaugos priemonė, t. y. šalys susitarė, kad žemės ir stadiono naudojimo teisės turėtų atitekti savivaldybei, jeigu PSV neįstengtų mokėti nuomos mokesčio arba bankrutuotų. Šis straipsnis nukrypsta nuo Nyderlandų civilinėje teisėje apibrėžtos standartinės pasekmės, pagal kurią nuomos teisės turėtų tapti bankroto turto dalimi ir todėl žemės savininkas negalėtų jo kontroliuoti. Nagrinėjamu atveju pasibaigus nuomos laikotarpiui savivaldybė liktų žemės savininke ir galėtų spręsti dėl jos naudojimo.

               (60)

               Nors vertinimo ataskaitoje pateiktos prielaidos atrodo pagrįstos, kaip nurodyta 48–57 konstatuojamosiose dalyse, tačiau lyginimas su kitais komerciniais sandoriais tebėra sunkiai įmanomas, nes lyginamosios analizės tikslais Nyderlandų pateikti nuomos susitarimai gali būti susiję su skirtingais sektoriais (pvz., Amsterdamo būstų sektoriumi). Todėl vertindama, ar aptariamas sandoris atitinka REIP, Komisija siekė nustatyti, ar skirtingas komercinio sandorio pagrindas – remiantis Eindhoveno su PSV sudarytu paskolos sandoriu, kai žemė buvo užstatas – galėtų būti naudojamas atliekant lyginamąją analizę.

               (61)

               Komisija pabrėžia, kad nuomos mokestis, kurį turi mokėti PSV, yra didesnis už rinkos normą, mokamą už tokią paskolą, jeigu būtų atsižvelgiama į skirtumus tarp pardavimo ir atgalinės nuomos sandorio ir paskolos. Didžiausias skirtumas yra tas, kad jeigu PSV nevykdytų finansinių įsipareigojimų po to, kai iš savivaldybės būtų gavęs paskolą, savivaldybė geriausiu atveju atgautų tariamą paskolos sumą. Savivaldybė negalėtų pasinaudoti kokiu nors žemės vertės padidėjimu, viršijančiu tariamą paskolos sumą. Pagal pardavimo ir atgalinės nuomos susitarimą savivaldybė tampa žemės savininke įsigaliojus nuomos sutarčiai ir įgyja visas nuosavybės teises, jeigu finansiniai įsipareigojimai nebūtų vykdomi. Savivaldybė ypač pabrėžė šį aspektą apsispręsdama dėl priemonės ir visų pirma nurodė, kad užtikrintas visiškas žemės valdymas tuo atveju, jeigu PSV nevykdytų finansinių įsipareigojimų, yra palankus savivaldybei ir nukrypsta nuo bendrųjų Nyderlandų civilinės teisės nuostatų (59 konstatuojamoji dalis). Tad bet koks žemės vertės padidėjimas (nustačius paskolos sąlygas) būtų naudingas tik savivaldybei.

               (62)

               Todėl būtų galima daryti išvadą, kad pardavimo ir atgalinės nuomos sandorio grąža jau iš anksto tikėtinai būtų mažesnė už paskolos grąžą. Bendrovei, kurios kategorija panaši į PSV futbolo klubo, su aukštos kokybės užstatu susietos suteiktos paskolos grąža laikytina viršutine lyginamajai analizei naudotina riba.

               (63)

               Jeigu patikimų rinkos pakaitinių rodiklių nėra (10), pakaitinio paskolos PSV scenarijaus rinkos orientacinė palūkanų norma turėtų būti nustatoma remiantis Komisijos komunikatu dėl orientacinių ir diskonto normų nustatymo metodo pakeitimo (11). Šis skaičiavimas turėtų būti atliekamas siekiant užtikrinti atsargaus požiūrio laikymąsi atsižvelgiant į tai, kad 2011 m. PSV kredito kokybė buvo žema, ir darant prielaidą, kad paskola buvo užtikrinta aukšto lygio įkaitu (t. y. žeme). Todėl orientacinė palūkanų norma turėtų būti 6,05 %.

               (64)

               Taigi paskolos teikėjas tikisi 1,01 % didesnės grąžos negu savivaldybė, sudarydama pardavimo ir atgalinės nuomos sandorį. Tačiau savivaldybė vis tiek veikia kaip rinkos ekonomikos investuotojas, jeigu paskolos teikėjas pageidauja atsisakyti 1,01 % grąžos mainais už galimą žemės vertės padidėjimą (žr. 61 konstatuojamąją dalį). Atsižvelgiant į sandorio charakteristikas, tokia padidėjimo galimybė yra verta bent 1,01 % ir pardavimo bei atgalinės nuomos sandorio grąža, kurios tikisi savivaldybė, atrodo, atitinka orientacines rinkos vertes.

               (65)

               Todėl atrodo, kad pardavimo ir atgalinės nuomos sandoris neturėtų suteikti PSV nepagrįsto pranašumo ir užtikrina savivaldybei REIP atitinkančią grąžą.

               (66)

               Galiausiai pabrėžtina, kad, Nyderlandų nuomone, metinis nuomos mokestis lygintinas su nuompinigiais, kuriuos profesionalų futbolo klubai bet kurioje kitoje šalies vietoje moka už stadiono nuomą. Nors toks lyginimas dėl skirtingų vietų sunkiai įmanomas, reikėtų pabrėžti, kad šie kiti klubai metinę nuomą moka ne tik už žemę po stadionu, bet ir už visą stadiono kompleksą. Taip pat pasakytina, kad PSV yra stadiono savininkas, jis apmoka stadiono naudojimo ir jo techninės priežiūros sąnaudas ir dar moka nuomą už po stadionu esančią žemę.

         6.   IŠVADA

               (67)

               Todėl Komisija daro išvadą, kad sprendime pradėti procedūrą pateiktos abejonės buvo patikimai išsklaidytos. Pirkdama stadiono žemę ir sudarydama atgalinės nuomos sutartį su PSV, savivaldybė veikė taip, kaip būtų veikęs hipotetinis privatus investuotojas panašioje padėtyje. Todėl sandoris nesusijęs su Sutarties 107 straipsnio 1 dalyje apibrėžta valstybės pagalba,

         PRIĖMĖ ŠĮ SPRENDIMĄ:
   1 straipsnis
   Priemonė, kurią Nyderlandai taikė Eindhoveno futbolo klubui PSV, nėra susijusi su Sutarties dėl Europos Sąjungos veikimo 107 straipsnio 1 dalyje apibrėžta valstybės pagalba.
   2 straipsnis
   Šis sprendimas skirtas Nyderlandų Karalystei.

      Priimta Briuselyje 2016 m. liepos 4 d.

            Komisijos vardu

         Margrethe VESTAGER

            Komisijos narė

      (1)  Komisijos sprendimas byloje SA.33584 (2013/C) (ex 2011/NN) – Pagalba kai kuriems Nyderlandų profesionalų futbolo klubams 2008–2011 m. – Kvietimas teikti pastabas pagal Sutarties dėl Europos Sąjungos veikimo 108 straipsnio 2 dalį (OL C 116, 2013 4 23, p. 19).

      (2)  Žr. 1 išnašą.

      (3)  Sprendimas Gemeente Eindhoven/Komisija, T-370/13.

      (4)  OL C 209, 1997 7 10, p. 3.

      (5)  Sprendimas Olympique Lyonnais, C-325/08, ECLI:ES:C:2010:143, 27 ir 28 punktai; Sprendimas Meca-Medina ir Majcen/Komisija, C-519/04 P, ECLI:ES:C:2006:492, 22 punktas; Sprendimas Bosman, C-415/93, ECLI:ES:C:1995:463, 73 punktas.

      (6)  2013 m. kovo 20 d. Vokietijai skirti Komisijos sprendimai dėl Multifunktionsarena der Stadt Erfurt (byla SA.35135 (2012/N)), 12 punktas, ir Multifunktionsarena der Stadt Jena (byla SA.35440 (2012/N)), pranešimo santrauka paskelbta OL C 140, 2013 5 18, p. 1, ir 2013 m. spalio 2 d. dėl Fußballstadion Chemnitz (byla SA.36105 (2013/N)), pranešimo santrauka paskelbta OL C 50, 2014 2 21, p. 1, 12–14 punktai; 2013 m. gruodžio 18 d. Ispanijai skirti Komisijos sprendimai dėl galimos valstybės pagalbos keturiems Ispanijos profesionalų futbolo klubams (byla SA.29769 (2013/C)), 28 punktas, Real Madrid CF (byla SA.33754 (2013/C)), 20 punktas, ir tariamos pagalbos trims Valensijos futbolo klubams (byla SA.36387 (2013/C)), 16 punktas, paskelbta OL C 69, 2014 3 7, p. 99.

      (7)  Pagal REIP kriterijų valstybės pagalbos nebūtų, jeigu panašiomis aplinkybėmis privatus investuotojas, veikiantis įprastomis rinkos sąlygomis rinkos ekonomikoje, būtų buvęs paskatintas pagalbos gavėjui suteikti aptariamas priemones.

      (8)  2011 m. balandžio 20 d. Komisijos sprendimo 2011/529/ES dėl priemonės C-37/04 (ex NN 51/04), kurią Suomija taikė Componenta Oyj (OL L 230, 2011 9 7, p. 69), 68–74 konstatuojamosios dalys.

      (9)  http://data.worldbank.org/indicator/FP.CPI.TOTL.ZG/countries/NL?display=graph.

      (10)  Šiuo atveju nepakanka duomenų, kad būtų galima nustatyti rinkos pakaitinį rodiklį lyginamajai palūkanų normai.

      (11)  OL C 14, 2008 1 19, p. 6.


title: 2013 m. spalio 30 d. Tarybos sprendimas, kuriuo priimama Tarybos pozicija dėl 2013 finansinių metų Europos Sąjungos taisomojo biudžeto Nr. 8 projekto

text:
1.11.2013

               LT

               Europos Sąjungos oficialusis leidinys

               C 318/2

         TARYBOS SPRENDIMAS
   2013 m. spalio 30 d.
   kuriuo priimama Tarybos pozicija dėl 2013 finansinių metų Europos Sąjungos taisomojo biudžeto Nr. 8 projekto
   2013/C 318/02
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 314 straipsnį, kartu su Europos atominės energijos bendrijos steigimo sutartimi, ypač jos 106a straipsniu,
   atsižvelgdama į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (1), ypač į jo 41 straipsnį,
   kadangi:

               —

               2012 m. gruodžio 12 d. buvo galutinai priimtas 2013 finansinių metų Sąjungos biudžetas (2),

               —

               2013 m. rugsėjo 26 d. Komisija pateikė pasiūlymą dėl 2013 finansinių metų bendrojo biudžeto taisomojo biudžeto Nr. 8 projekto,

               —

               Tarybos pozicija nustatoma kartu priimant Tarybos poziciją dėl taisomojo biudžeto Nr. 9/2013 projekto, su sąlyga, kad Europos Parlamentas patvirtins susitarimą dėl 2014–2020 m. daugiametės finansinės programos,

               —

               atsižvelgiant į tai, kad 2013 m. bendrojo biudžeto taisomojo biudžeto Nr. 8 projektą reikia priimti nedelsiant, yra pagrįsta, vadovaujantis Tarybos darbo tvarkos taisyklių 3 straipsnio 3 dalimi, sutrumpinti Protokolo Nr. 1 dėl nacionalinių parlamentų vaidmens Europos Sąjungoje 4 straipsnyje nustatytą aštuonių savaičių laikotarpį, skirtą nacionaliniams parlamentams informuoti, ir dešimties dienų laikotarpį, skirtą punktui įtraukti į Tarybos posėdžio preliminarią darbotvarkę,

         NUSPRENDĖ:
   Vienintelis straipsnis
   2013 m. spalio 30 d. buvo priimta Tarybos pozicija dėl 2013 finansinių metų Europos Sąjungos taisomojo biudžeto Nr. 8 projekto.
   Šis sprendimas taikomas nuo dienos, kurią Europos Parlamentas patvirtins susitarimą dėl 2014–2020 m. daugiametės finansinės programos ir Tarybos poziciją dėl taisomojo biudžeto Nr. 9/2013 projekto.
   Su visu pozicijos tekstu galima susipažinti toliau nurodytoje Tarybos interneto svetainėje arba jį iš ten atsisiųsti: http://www.consilium.europa.eu/

      Priimta Briuselyje 2013 m. spalio 30 d.

            Tarybos vardu

            Pirmininkas

         L. LINKEVIČIUS

      (1)  OL L 298, 2012 10 26, p. 1.

      (2)  OL L 66, 2013 3 8, p. 1, su klaidų ištaisymu OL L 134, 2013 5 18, p. 21.


title: 1998 m. vasario 23 d. Tarybos sprendimas dėl Bendradarbiavimo susitarimo tarp Europos bendrijos ir Jemeno Respublikos sudarymo

text:
Svarbus teisinis pranešimas

|

31998D0189

Oficialusis leidinys L 072 , 11/03/1998 p. 0017 - 0017

		Tarybos sprendimas1998 m. vasario 23 d.dėl Bendradarbiavimo susitarimo tarp Europos bendrijos ir Jemeno Respublikos sudarymo(98/189/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 113 ir 130y straipsnius, siejant su 228 straipsnio 2 dalies pirmuoju sakiniu ir 228 straipsnio 3 dalies pirmąja pastraipa,atsižvelgdama į Komisijos pasiūlymą,atsižvelgdama į Europos Parlamento nuomonę [1],kadangi pagal Sutarties 130u straipsnį vystymąsi bendradarbiavimo srityje remianti Bendrijos politika, papildanti valstybių narių vykdomos politikos kryptis, skatina tvarų besivystančių šalių, pirmiausia turinčių nepalankiausias sąlygas, ekonominį ir socialinį vystymąsi, sklandžią ir laipsnišką jų integraciją į pasaulio ekonomiką ir kovą su skurdu šiose šalyse;kadangi Bendrija, siekdama įgyvendinti savo užsienio politikos tikslus, turi patvirtinti Bendradarbiavimo susitarimą tarp Europos bendrijos ir Jemeno Respublikos,NUSPRENDĖ:1 straipsnisBendrijos vardu patvirtinamas Bendradarbiavimo susitarimas tarp Europos bendrijos ir Jemeno Respublikos.Susitarimo tekstas pridedamas prie šio sprendimo.2 straipsnisTarybos pirmininkas Bendrijos vardu pateikia Susitarimo 21 straipsnyje nurodytą pranešimą.3 straipsnisKomisija, padedama valstybių narių atstovų, atstovauja Bendrijai šio Susitarimo 15 straipsnyje numatytame Jungtiniame bendradarbiavimo komitete.4 straipsnisŠis sprendimas skelbiamas Europos Bendrijų oficialiajame leidinyje [2].Priimta Briuselyje, 1998 m. vasario 23 d.Tarybos varduPirmininkasR. Cook[1] OL C 56, 1998 2 23.[2] Tarybos Generalinis sekretoriatas paskelbia šio Bendradarbiavimo susitarimo įsigaliojimo datą Europos Bendrijų oficialiajame leidinyje.--------------------------------------------------


title: 2013/428/ES: 2013 m. rugpjūčio 9 d. Tarybos sprendimas, kuriuo pratęsiamas Sprendimo 2012/96/ES galiojimas

text:
13.8.2013

               LT

               Europos Sąjungos oficialusis leidinys

               L 217/36

         TARYBOS SPRENDIMAS
   2013 m. rugpjūčio 9 d.
   kuriuo pratęsiamas Sprendimo 2012/96/ES galiojimas
   (2013/428/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių partnerystės susitarimą, pasirašytą 2000 m. birželio 23 d. (1) Kotonu (toliau – AKR ir EB pasrtnerystės susitarimas) ir paskutinį kartą peržiūrėtą 2010 m. birželio 22 d. (2) Uagadugu, Burkina Fasas, ypač į jo 96 straipsnį,
   atsižvelgdama į Taryboje susirinkusių valstybių narių Vyriausybių atstovų Vidaus susitarimą dėl priemonių, kurių turi būti imtasi, ir tvarkos, kurios turi būti laikomasi, siekiant įgyvendinti AKR ir EB partnerystės susitarimą (3), ypač į jo 3 straipsnį,
   atsižvelgdama į Komisijos pasiūlymą,
   kadangi:

               (1)

               Sprendimu 2002/148/EB (4) buvo baigtos konsultacijos su Zimbabvės Respublika pagal AKR ir EB partnerystės susitarimo 96 straipsnio 2 dalies c punktą ir buvo imtasi atitinkamų priemonių, ribojančių bendradarbiavimą su Zimbabve pagal AKR ir EB partnerystės susitarimo 96 straipsnį, (toliau – atitinkamos priemonės), kaip numatyta to sprendimo priede. Nuo tada tos priemonės kiekvienais metais buvo pritaikomos ir jų galiojimas pratęsiamas;

               (2)

               siekdama patvirtinti Sąjungos įsipareigojimą nuolat remti politinį procesą pagal Visuotinį politinį susitarimą, 2012 m. rugpjūčio 7 d. Taryba Sprendimu 2012/470/ES (5) nusprendė 12 mėnesių laikotarpiui pratęsti Sprendimo 2012/96/ES (6) galiojimą ir sustabdyti atitinkamų priemonių taikymą;

               (3)

               Taryba turėtų peržiūrėti tas atitinkamas priemones po taikių, skaidrių ir patikimų rinkimų Zimbabvėje pagal Visuotinį politinį susitarimą. Sprendimo 2012/96/ES galiojimas turėtų būti pratęstas, kartu paliekant galioti atitinkamų priemonių sustabdymą;

               (4)

               Europos Sąjunga gali nuspręsti bet kuriuo metu peržiūrėti šį sprendimą,

         PRIĖMĖ ŠĮ SPRENDIMĄ:
   1 straipsnis
   Sprendimo 2012/96/ES ir jo atitinkamų priemonių galiojimas pratęsiamas iki 2014 m. vasario 20 d. Atitinkamų priemonių taikymas išlieka sustabdytas.
   Atitinkamos priemonės nuolat peržiūrimos ir vėl pradedamos taikyti, jei padėtis Zimbabvėje stipriai pablogėtų.
   Tos priemonės bet kuriuo atveju peržiūrimos po šešių mėnesių nuo šio sprendimo įsigaliojimo.
   2 straipsnis
   Šis sprendimas įsigalioja jo priėmimo dieną. Jis skelbiamas Europos Sąjungos oficialiajame leidinyje.

      Priimta Briuselyje 2013 m. rugpjūčio 9 d.

            Tarybos vardu

            Pirmininkas

         L. LINKEVIČIUS

      (1)  OL L 317, 2000 12 15, p. 3.

      (2)  OL L 287, 2010 11 4, p. 3.

      (3)  OL L 317, 2000 12 15, p. 376.

      (4)  2002 m. vasario 18 d. Tarybos sprendimas 2002/148/EB, užbaigiantis konsultacijas su Zimbabve, remiantis AKR ir EB partnerystės susitarimo 96 straipsniu (OL L 50, 2002 2 21, p. 64).

      (5)  2012 m. rugpjūčio 7 d. Tarybos sprendimas 2012/470/ES, kuriuo pratęsiamas Sprendimo 2012/96/ES galiojimas ir sustabdomas Sprendime 2002/148/EB išdėstytų atitinkamų priemonių taikymas (OL L 213, 2012 8 10, p. 13).

      (6)  2012 m. vasario 17 d. Tarybos sprendimas 2012/96/ES, kuriuo pritaikomos pirmą kartą Sprendime 2002/148/EB, užbaigiančiame konsultacijas su Zimbabve, remiantis AKR ir EB partnerystės susitarimo 96 straipsniu, nurodytos atitinkamos priemonės ir pratęsiamas jų taikymo laikotarpis (OL L 47, 2012 2 18, p. 47).


title: 2017 m. liepos 4 d. Komisijos sprendimas (ES) 2017/1254 dėl pasiūlytos piliečių iniciatyvos „Sustabdykime TPIP“ (pranešta dokumentu Nr. C(2017) 4725)

text:
12.7.2017

               LT

               Europos Sąjungos oficialusis leidinys

               L 179/16

         KOMISIJOS SPRENDIMAS (ES) 2017/1254
   2017 m. liepos 4 d.
   dėl pasiūlytos piliečių iniciatyvos „Sustabdykime TPIP“

         (pranešta dokumentu Nr. C(2017) 4725)

   (Tekstas autentiškas tik anglų kalba)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2011 m. vasario 16 d. Europos Parlamento ir Tarybos reglamentą (ES) Nr. 211/2011 dėl piliečių iniciatyvos (1), ypač į jo 4 straipsnį,
   kadangi:

               (1)

               2014 m. rugsėjo 10 d. Komisijos sprendimu C(2014) 6501 atsisakyta užregistruoti pasiūlytą piliečių iniciatyvą „Sustabdykime TPIP“. Europos Sąjungos Bendrasis Teismas 2017 m. gegužės 10 d. sprendimu byloje T-754/14 panaikino tą sprendimą. Kad būtų galima imtis būtinų priemonių Bendrojo Teismo sprendimui įvykdyti, turi būti priimtas naujas Komisijos sprendimas dėl prašymo užregistruoti pasiūlytą piliečių iniciatyvą;

               (2)

               pasiūlytos piliečių iniciatyvos „Sustabdykime TPIP“ dalykas suformuluotas taip: „Mes raginame Europos Komisiją rekomenduoti Tarybai panaikinti įgaliojimus derėtis dėl Transatlantinės prekybos ir investicijų partnerystės susitarimo (TPIP) ir nesudaryti Išsamaus ekonomikos ir prekybos susitarimo (IEPS).“;

               (3)

               pasiūlytos piliečių iniciatyvos tikslai: „Norime užkirsti kelią TPIP ir IEPS, nes į tuos susitarimus įtraukti keli itin svarbūs grėsmę demokratijai ir teisinei valstybei keliantys klausimai, pavyzdžiui, investuotojų ir valstybės ginčų sprendimo tvarka ir su reglamentavimu susijusio bendradarbiavimo taisyklės. Norime užkirsti kelią užimtumo, socialinės, aplinkos apsaugos, privatumo ir vartotojų apsaugos standartų suprastėjimui ir užtikrinti, kad dėl neskaidrių derybų nebūtų panaikintas reguliavimas viešųjų paslaugų (pavyzdžiui, vandens tiekimo) ir kultūros vertybių srityse. Šia Europos piliečių iniciatyva remiamas alternatyvios prekybos ir investicijų politikos taikymas Europos Sąjungoje.“;

               (4)

               Tarybos sprendimai, kuriais suteikiami įgaliojimai pradėti derybas dėl tarptautinių Sąjungos ir trečiųjų valstybių susitarimų, pavyzdžiui, Transatlantinės prekybos ir investicijų partnerystės susitarimo ir Kanados ir Europos Sąjungos bei jos valstybių narių išsamaus ekonomikos ir prekybos susitarimo (IEPS), taip pat Tarybos sprendimai, kuriais suteikiami įgaliojimai pasirašyti arba sudaryti tokius susitarimus, yra Sutartims įgyvendinti skirti Sąjungos teisės aktai, kurie priimami remiantis Komisijos rekomendacija arba pasiūlymu. Todėl dėl šių teisės aktų gali būti teikiama Europos piliečių iniciatyva;

               (5)

               tačiau, priėmus Tarybos sprendimą (ES) 2017/37 (2), 2016 m. spalio 30 d. IEPS pasirašytas. Todėl pasiūlyta piliečių iniciatyva neteko prasmės, nes ja buvo siekiama, kad Komisija pateiktų pasiūlymą dėl Tarybos sprendimo nepasirašyti IEPS;

               (6)

               Europos Sąjungos sutartimi sustiprinama Sąjungos pilietybė ir dar labiau sutvirtinamas demokratinis Sąjungos veikimas, nes joje, inter alia, nustatyta, kad kiekvienam piliečiui turi būti suteikta teisė dalyvauti demokratiniame Sąjungos gyvenime, teikiant Europos piliečių iniciatyvą;

               (7)

               todėl procedūros ir sąlygos, kurias reikia taikyti siekiant įgyvendinti piliečių iniciatyvą, turėtų būti aiškios, paprastos, lengvos taikyti ir turėtų atitikti piliečių iniciatyvos pobūdį, kad būtų skatinamas piliečių dalyvavimas, o Sąjunga būtų prieinamesnė;

               (8)

               dėl šių priežasčių tikslinga laikyti, kad nėra taip, kad pasiūlyta piliečių iniciatyva akivaizdžiai nepatektų į Komisijos įgaliojimus pagal reglamento 4 straipsnio 2 dalies b punktą pateikti pasiūlymą dėl Sutartims įgyvendinti reikalingo Sąjungos teisės akto;

               (9)

               todėl pasiūlyta piliečių iniciatyva „Sustabdykime TPIP“ turėtų būti užregistruota. Tačiau pritarimo šiai pasiūlytai piliečių iniciatyvai pareiškimai turėtų būti renkama tik jei ta iniciatyva siekiama, kad Komisija pateiktų pasiūlymų ar rekomendacijų dėl kitų teisės aktų nei Tarybos sprendimas nepasirašyti IEPS,

         PRIĖMĖ ŠĮ SPRENDIMĄ:
   1 straipsnis
   1.   Pasiūlyta piliečių iniciatyva „Sustabdykime TPIP“ užregistruojama.
   2.   Pritarimo šiai pasiūlytai piliečių iniciatyvai pareiškimai gali būti renkami, jei ja siekiama, kad Komisija pateiktų pasiūlymų ar rekomendacijų dėl kitų teisės aktų nei Tarybos sprendimas nepasirašyti Kanados ir Europos Sąjungos bei jos valstybių narių išsamaus ekonomikos ir prekybos susitarimo (IEPS).
   2 straipsnis
   Šis sprendimas įsigalioja 2017 m. liepos 10 d.
   3 straipsnis
   Šis sprendimas skirtas pasiūlytos piliečių iniciatyvos „Sustabdykime TPIP“ organizatoriams (piliečių komiteto nariams), kuriems, kaip kontaktiniai asmenys, atstovauja Michael EFLER ir [Asmens duomenys išbraukti po konsultacijų su organizatoriais].

      Priimta Strasbūre 2017 m. liepos 4 d.

            Komisijos vardu

         Frans TIMMERMANS

            Pirmasis pirmininko pavaduotojas

      (1)  OL L 65, 2011 3 11, p. 1.

      (2)  2016 m. spalio 28 d. Tarybos sprendimas (ES) 2017/37 dėl Kanados ir Europos Sąjungos bei jos valstybių narių išsamaus ekonomikos ir prekybos susitarimo (IEPS) pasirašymo Europos Sąjungos vardu (OL L 11, 2017 1 14, p. 1).


title: 2005/46/EB, Euratomas: 2005 m. sausio 11 d. Europos Parlamento sprendimas, dėl Europos ombudsmeno skyrimo

text:
25.1.2005

               LT

               Europos Sąjungos oficialusis leidinys

               L 21/8

      EUROPOS PARLAMENTO SPRENDIMAS

   2005 m. sausio 11 d.
   dėl Europos ombudsmeno skyrimo
   (2005/46/EB, Euratomas)
   EUROPOS PARLAMENTAS,
   Atsižvelgdamas į Europos bendrijos steigimo sutartį ir ypač į jos 21 straipsnio antrą pastraipą bei 195 straipsnį,
   Atsižvelgdamas į Europos atominės energijos bendrijos steigimo sutartį ir ypač į jos 107d straipsnį,
   Atsižvelgdamas į savo 1994 m. kovo 9 d. sprendimą dėl ombudsmeno pareigų atlikimą reglamentuojančių nuostatų ir bendrųjų sąlygų (1), su pakeitimais, padarytais 2002 m. kovo 14 d. sprendimu (2),
   Atsižvelgdamas į Darbo tvarkos taisyklių 194 straipsnį,
   Atsižvelgdamas į kvietimą teikti kandidatūras (3),
   Atsižvelgdamas į 2005 m. sausio 11 d. balsavimo Parlamente rezultatus,
   NUSPRENDĖ:
   Nikiforos DIAMANDOUROS skiriamas Europos ombudsmenu.

      Priimta Strasbūre, 2005 m. sausio 11 d.

            Europos Parlamento vardu

            Pirmininkas

         Josep BORRELL FONTELLES

      (1)  OL L 113, 1994 5 4, p. 15.

      (2)  OL L 92, 2002 4 9, p. 13.

      (3)  OL C 213, 2004 8 25, p. 9.


title: 2012 m. liepos 10 d. Tarybos sprendimas 2012/371/BUSP, kuriuo iš dalies keičiamas Sprendimas 2010/656/BUSP, kuriuo atnaujinamos ribojamosios priemonės Dramblio Kaulo Krantui

text:
11.7.2012

               LT

               Europos Sąjungos oficialusis leidinys

               L 179/21

         TARYBOS SPRENDIMAS 2012/371/BUSP
   2012 m. liepos 10 d.
   kuriuo iš dalies keičiamas Sprendimas 2010/656/BUSP, kuriuo atnaujinamos ribojamosios priemonės Dramblio Kaulo Krantui
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   kadangi:

               (1)

               2010 m. spalio 29 d. Taryba priėmė Sprendimą 2010/656/BUSP, kuriuo atnaujinamos ribojamosios priemonės Dramblio Kaulo Krantui (1);

               (2)

               2012 m. balandžio 26 d. Jungtinių Tautų Saugumo Taryba priėmė Rezoliuciją 2045 (2012), kuria atnaujino ribojamųjų priemonių taikymą Dramblio Kaulo Krantui iki 2013 m. balandžio 30 d. ir iš dalies pakeitė ribojamąsias priemones dėl ginklų;

               (3)

               todėl Sprendimas 2010/656/BUSP turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Sprendimas 2010/656/BUSP iš dalies keičiamas taip:

               1)

               1 straipsnio 2 dalis išbraukiama;

               2)

               2 straipsnis pakeičiamas taip:
               „2 straipsnis
               1 straipsnis netaikomas:

                           a)

                           tiekiant išteklius, skirtus paremti tik Jungtinių Tautų operaciją Dramblio Kaulo Krante ir ją remiančias Prancūzijos pajėgas bei naudoti toje operacijoje;

                           b)

                           kai tai iš anksto pranešta Komitetui, įsteigtam pagal JT ST rezoliucijos 1572 (2004) 14 punktą (toliau – Sankcijų komitetas):

                                       i)

                                       tiekiant žudyti nepritaikytą karinę įrangą, skirtą naudoti tik humanitarinei pagalbai ar apsaugai, įskaitant tokią įrangą, skirtą Sąjungos, JT, Afrikos Sąjungos ir Vakarų Afrikos valstybių ekonominės bendrijos (ECOWAS) vykdomoms krizių valdymo operacijoms;

                                       ii)

                                       tiekiant laikinai eksportuojamas į Dramblio Kaulo Krantą prekes, skirtas pajėgoms valstybės, kuri pagal tarptautinę teisę vykdo priemones, išimtinai ir tiesiogiai naudojamas palengvinti savo piliečių ir asmenų, už kuriuos Dramblio Kaulo Krante ji yra prisiėmusi konsulinę atsakomybę, evakuaciją;

                                       iii)

                                       tiekiant žudyti nepritaikytą teisėsaugos institucijų naudojamą įrangą, skirtą tik tam, kad Dramblio Kaulo Kranto saugumo pajėgos galėtų naudoti tinkamą ir proporcingą jėgą palaikydamos viešąją tvarką;

                           c)

                           tiekiant apsauginius rūbus, įskaitant neperšaunamas liemenes ir karinius šalmus, kuriuos į Dramblio Kaulo Krantą laikinai ir tik savo asmeniniam naudojimui eksportuoja Jungtinių Tautų, Sąjungos ar jos valstybių narių darbuotojai, žiniasklaidos atstovai, humanitarinės pagalbos bei plėtros darbuotojai ir susiję asmenys;

                           d)

                           tiekiant ginklus ir kitą susijusią žudyti pritaikytą įrangą Dramblio Kaulo Kranto saugumo pajėgoms, skirtą tik paremti Dramblio Kaulo Kranto saugumo sektoriaus reformos procesą arba naudoti per šį procesą, kai tam iš anksto pritaria Sankcijų komitetas;

                           e)

                           tiekiant žudyti nepritaikytą teisėsaugos institucijų naudojamą įrangą, kuri galėtų būti naudojama vidaus represijoms, skirtą tik tam, kad Dramblio Kaulo Kranto saugumo pajėgos galėtų naudoti tinkamą ir proporcingą jėgą palaikydamos viešąją tvarką;

                           f)

                           tiekiant įrangą, kuri galėtų būti naudojama vidaus represijoms, Dramblio Kaulo Kranto saugumo pajėgoms, skirtą tik paremti Dramblio Kaulo Kranto saugumo sektoriaus reformos procesą arba naudoti per šį procesą.“

         2 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Briuselyje 2012 m. liepos 10 d.

            Tarybos vardu

            Pirmininkas

         V. SHIARLY

      (1)  OL L 285, 2010 10 30, p. 28.


Svarbus teisinis pranešimas

|

2014/111/ES: 2014 m. vasario 24 d. Tarybos sprendimas, kuriuo skiriamas Audito Rūmų narys

Oficialusis leidinys L 061 , 01/03/2014 p. 0006 - 0006

		Tarybos sprendimas2014 m. vasario 24 d.kuriuo skiriamas Audito Rūmų narys(2014/111/ES)EUROPOS SĄJUNGOS TARYBA,atsižvelgdama į Sutartį dėl Europos Sąjungos veikimo, ypač į jos 286 straipsnio 2 dalį,atsižvelgdama į Europos Parlamento nuomonę [1],kadangi:(1) Harald NOACK kadencija baigiasi 2014 m. vasario 28 d.;(2) todėl reikėtų paskirti naują narį,PRIĖMĖ ŠĮ SPRENDIMĄ:1 straipsnisKlaus-Heiner LEHNE skiriamas Audito Rūmų nariu laikotarpiui nuo 2014 m. kovo 1 d. iki 2020 m. vasario 29 d.2 straipsnisŠis sprendimas įsigalioja jo priėmimo dieną.Priimta Briuselyje 2014 m. vasario 24 d.Tarybos varduPirmininkasK. Arvanitopoulos[1] 2014 m. vasario 4 d. nuomonė (dar nepaskelbta Oficialiajame leidinyje).--------------------------------------------------


title: 2008/382/EB: 2008 m. gegužės 14 d. Tarybos sprendimas dėl Italijai atstovaujančių Regionų komiteto dviejų narių ir pakaitinio nario skyrimo

text:
21.5.2008

               LT

               Europos Sąjungos oficialusis leidinys

               L 131/13

      TARYBOS SPRENDIMAS

   2008 m. gegužės 14 d.
   dėl Italijai atstovaujančių Regionų komiteto dviejų narių ir pakaitinio nario skyrimo
   (2008/382/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 263 straipsnį,
   atsižvelgdama į Italijos Vyriausybės pasiūlymą,
   kadangi:

               (1)

               2006 m. sausio 24 d. Taryba priėmė Sprendimą 2006/116/EB dėl Regionų komiteto narių ir pakaitinių narių skyrimo laikotarpiui nuo 2006 m. sausio 26 d. iki 2010 m. sausio 25 d. (1).

               (2)

               Atsistatydinus Bruno MARZIANO ir Paolo FONTANELLI tapo laisvos dvi Regionų komiteto narių vietos. Atsistatydinus CARRAZZA tapo laisva Regionų komiteto pakaitinio nario vieta,

         NUSPRENDĖ:
   1 straipsnis
   Likusiam kadencijos laikui iki 2010 m. sausio 25 d. Regionų komiteto:

               a)

               nariais skiriami:

                           —

                           Graziano MILIA, Presidente della Provincia di Cagliari (įgaliojimų pakeitimas),

                           —

                           Leonardo DOMENICI, Sindaco del Comune di Firenze,

                     ir

               b)

               pakaitiniu nariu skiriamas:

                           —

                           Giuseppe VARACALLI, Consigliere comunale del Comune di Gerace.

         2 straipsnis
   Šis sprendimas įsigalioja jo priėmimo dieną.

      Priimta Briuselyje, 2008 m. gegužės 14 d.

            Tarybos vardu

            Pirmininkas

         A. BAJUK

      (1)  OL L 56, 2006 2 25, p. 75.


title: 2008/500/EB,Euratomas: 2007 m. balandžio 24 d. Europos Parlamento sprendimas dėl sąskaitų uždarymo, įvykdžius Europos Sąjungos 2005 finansinių metų bendrąjį biudžetą, III skirsnis – Komisija

text:
15.7.2008

               LT

               Europos Sąjungos oficialusis leidinys

               L 187/54

      EUROPOS PARLAMENTO SPRENDIMAS

   2007 m. balandžio 24 d.
   dėl sąskaitų uždarymo, įvykdžius Europos Sąjungos 2005 finansinių metų bendrąjį biudžetą, III skirsnis – Komisija
   (2008/500/EB, Euratomas)
   EUROPOS PARLAMENTAS,
   atsižvelgdamas į 2005 finansinių metų Europos Sąjungos bendrąjį biudžetą (1),
   atsižvelgdamas į 2005 finansinių metų Europos Bendrijų galutines metų sąskaitas (I tomas), (SEC(2006)0916 – C6-0263/2006, SEC(2006)0915 – C6-0262/2006) (2),
   atsižvelgdamas į metinę Komisijos ataskaitą biudžeto įvykdymo patvirtinimo institucijai dėl tolesnių priemonių, susijusių su 2004 m. biudžeto įvykdymo patvirtinimo sprendimais (COM(2006)0642, COM(2006)0641), ir Komisijos tarnybų darbo dokumentą – priedą prie Komisijos ataskaitos Europos Parlamentui dėl tolesnių priemonių, susijusių su 2004 m. biudžeto įvykdymo patvirtinimo sprendimais (SEC(2006)1376, SEC(2006)1377),
   atsižvelgdamas į Komisijos komunikatą Europos Parlamentui, Tarybai, Europos ekonomikos ir socialinių reikalų komitetui ir Regionų komitetui „Politiniai pasiekimai 2005 m.“ (COM(2006)0124),
   atsižvelgdamas į Komisijos komunikatą „Komisijos pasiekimų valdymo srityje 2005 m. apibendrinimas“ (COM(2006)0277),
   atsižvelgdamas į Komisijos komunikatą biudžeto įvykdymo patvirtinimo institucijai dėl 2005 m. atlikto vidaus audito (COM(2006)0279),
   atsižvelgdamas į Komisijos suvestinę ataskaitą „Valstybių narių atsakymai dėl Audito Rūmų 2004 metų metinės ataskaitos“ (COM(2006)0184),
   atsižvelgdamas į 2006 m. gegužės 3 d. Komisijos priimtą Žaliąją knygą dėl Europos skaidrumo iniciatyvos (COM(2006)0194),
   atsižvelgdamas į Audito Rūmų nuomonę Nr. 2/2004 dėl „vieno bendro audito“ modelio (ir pasiūlymo dėl Bendrijos vidaus kontrolės sistemos) (3),
   atsižvelgdamas į Komisijos komunikatą dėl integruotos vidaus kontrolės sistemos plano (COM(2005)0252),
   atsižvelgdamas į Komisijos veiksmų planą dėl integruotos vidaus kontrolės sistemos (COM(2006)0009),
   atsižvelgdamas į Komisijos veiksmų plano dėl integruotos vidaus kontrolės sistemos įgyvendinimo pirmąją pažangos ataskaitą (SEC(2006)1009), paskelbtą 2006 m. liepos 19 d.,
   atsižvelgdamas į Jungtinės Karalystės parlamento Lordų Rūmų Europos Sąjungos komiteto 2006 m. lapkričio 13 d. paskelbtą pranešimą „Finansų valdymas ir sukčiavimas Europos Sąjungoje: įžvalgos, faktai ir pasiūlymai“,
   atsižvelgdamas į Audito Rūmų 2005 finansinių metų metinę biudžeto vykdymo ataskaitą (4) bei Audito Rūmų specialiąsias ataskaitas kartu su audituotų institucijų atsakymais,
   atsižvelgdamas į Audito Rūmų pagal EB sutarties 248 straipsnį pateiktą sąskaitų patikimumo ir atliktų operacijų teisėtumo bei tvarkingumo patikinimo pareiškimą (5),
   atsižvelgdamas į 2007 m. vasario 27 d. Tarybos rekomendaciją (5710/2007 – C6-0081/2007),
   atsižvelgdamas į EB sutarties 274, 275 ir 276 straipsnius bei Euratomo sutarties 179a ir 180b straipsnius,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (6), ir ypač į jo 145, 146 ir 147 straipsnius,
   atsižvelgdamas į Audito Rūmų nuomonę Nr. 4/2006 dėl Tarybos reglamento projekto, iš dalies keičiančio Reglamentą (EB, Euratomas) Nr. 1605/2002 (7),
   atsižvelgdamas į Darbo tvarkos taisyklių 70 straipsnį ir V priedą,
   atsižvelgdamas į Biudžeto kontrolės komiteto pranešimą ir kitų suinteresuotų komitetų nuomones (A6-0095/2007),

               A.

               kadangi pagal EB sutarties 275 straipsnį Komisija atsakinga už sąskaitų sudarymą,

               1.

               pritaria su 2005 finansinių metų Europos Sąjungos bendrojo biudžeto vykdymu susijusių sąskaitų uždarymui;

               2.

               paveda Pirmininkui perduoti šį sprendimą Tarybai, Komisijai, Teisingumo Teismui, Audito Rūmams ir Europos investicijų bankui bei valstybių narių nacionalinėms ir regioninėms audito institucijoms ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Hans-Gert PÖTTERING

            Generalinis sekretorius

         Harald RØMER

      (1)  OL L 60, 2005 3 8.

      (2)  OL C 264, 2006 10 31, p. 1.

      (3)  OL C 107, 2004 4 30, p. 1.

      (4)  OL C 263, 2006 10 31, p. 1.

      (5)  OL C 263, 2006 10 31, p. 10.

      (6)  OL L 248, 2002 9 16, p. 1. Reglamentas su pakeitimais, padarytais Reglamentu (EB, Euratomas) Nr. 1995/2006 (OL L 390, 2006 12 30, p. 1).

      (7)  OL C 273, 2006 11 9, p. 2.


title: 2012 m. vasario 17 d. Tarybos sprendimas 2012/98/BUSP, kuriuo iš dalies keičiamas Sprendimas 2010/232/BUSP, kuriuo atnaujinamos ribojamosios priemonės Birmai (Mianmarui)

text:
18.2.2012

               LT

               Europos Sąjungos oficialusis leidinys

               L 47/64

         TARYBOS SPRENDIMAS 2012/98/BUSP
   2012 m. vasario 17 d.
   kuriuo iš dalies keičiamas Sprendimas 2010/232/BUSP, kuriuo atnaujinamos ribojamosios priemonės Birmai (Mianmarui)
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   kadangi:

               (1)

               2010 m. balandžio 26 d. Taryba priėmė Sprendimą 2010/232/BUSP, kuriuo atnaujinamos ribojamosios priemonės Birmai (Mianmarui) (1);

               (2)

               2012 m. sausio 23 d. Taryba palankiai įvertino svarbią Birmos (Mianmaro) Vyriausybės ir Parlamento pradėtą politinių reformų programą, taip pat joje nustatytą įsipareigojimą dėl ekonominio ir socialinio vystymosi. Taryba atkreipė dėmesį į Vyriausybės įsipareigojimą šias reformas tęsti ir užbaigti;

               (3)

               Taryba nusprendė, kad pirmiausia turėtų būti sustabdytas draudimo išduoti vizą Birmos (Mianmaro) Prezidentui, viceprezidentams, Kabineto nariams ir abiejų Parlamento rūmų pirmininkams taikymas;

               (4)

               Sprendimas 2010/232/BUSP turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Sprendimo 2010/232/BUSP 15 straipsnis pakeičiamas taip:

      „15 straipsnis
      1.   Šis sprendimas įsigalioja jo priėmimo dieną.
      2.   Šis sprendimas taikomas iki 2012 m. balandžio 30 d.
      3.   9 straipsnio 1 dalyje ir 10 straipsnio 1 ir 2 dalyse nurodytų priemonių, kiek jos taikomos IV priede išvardytiems asmenims, taikymas sustabdomas iki 2012 m. balandžio 30 d.
      4.   9 straipsnio 1 nurodytų priemonių, kiek jos taikomos V priede išvardytiems asmenims, taikymas sustabdomas iki 2012 m. balandžio 30 d.“.

   2 straipsnis
   Šio sprendimo priedas pridedamas prie Sprendimo 2010/232/BUSP kaip jo V priedas.
   3 straipsnis
   Šis sprendimas įsigalioja jo priėmimo dieną.

      Priimta Briuselyje 2012 m. vasario 17 d.

            Tarybos vardu

            Pirmininkas

         M. SAREEN

      (1)  OL L 105, 2010 4 27, p. 22.
   PRIEDAS

         „V PRIEDAS

            15 straipsnio 4 dalyje nurodytų asmenų sąrašas

         BUVUSI VALSTYBĖS TAIKOS IR PLĖTROS TARYBA

                     #

                     Vardas, pavardė (ir galimi slapyvardžiai)

                     Identifikavimo informacija (pareigos/pareigybė, gimimo data ir vieta, paso/asmens tapatybės dokumento numeris, … sutuoktinis ar sūnus/duktė)

                     Lytis
                     (V/M)

                     1.

                     Thura Shwe Mann

                     Sąjungos solidarumo ir plėtros partijos (USDP) pirmininko pavaduotojas. Buvęs Valstybės taikos ir plėtros tarybos štabo viršininkas, Specialiųjų operacijų koordinatorius, gim. d. 1947 07 11. Parlamento narys (Žemutiniai rūmai), Žemutinių rūmų pirmininkas

                     V

                     2.

                     Khin Lay Thet

                     Thura Shwe Mann žmona

                     M

                     3.

                     Aung Thet Mann, dar žinomas kaip Shwe Mann Ko Ko

                     Thura Swe Mann sūnus, „Ayeya Shwe War (Wah) Company“, 5, Pyay Rd, Hlaing Township, Yangon; bendrasavininkis: „RedLink Communications Co Ltd“, No. 20, Building B, Mya Yeik Nyo Royal Hotel, Pa-Le Rd, Bahan Township, Yangon, gim. d. 1977 06 19

                     V

                     4.

                     Khin Hnin Thandar

                     Aung Thet Mann žmona

                     M

                     5.

                     Toe Naing Mann

                     Thura Swe Mann sūnus, gim. d. 1978 06 29. Savininkas: „Global Net“ ir „Red Link Communications Co. Ltd“, No. 20, Building B, Mya Yeik Nyo Royal Hotel, Pa-Le Rd, Bahan Township, Yangon, Internet Service Providers (interneto paslaugų teikėjai)

                     V

                     6.

                     Zay Zin Latt

                     Toe Naing Mann žmona, Khin Shwe duktė, gim. d. 1981 03 24

                     M

         VYRIAUSYBĖ

                     #

                     Vardas, pavardė (ir galimi slapyvardžiai)

                     Identifikavimo informacija (įskaitant ministeriją)

                     Lytis
                     (V/M)

                     1.

                     Thein Sein

                     Mianmaro Sąjungos Respublikos Prezidentas ir vykdomasis vadovas. Buvęs Ministras Pirmininkas. Buvęs Valstybės taikos ir plėtros tarybos narys. Buvęs Sąjungos solidarumo ir plėtros partijos (USDP) pirmininkas, gim. d. 1945 04 20, Pathein

                     V

                     2.

                     Khin Khin Win

                     Thein Sein žmona

                     M

                     3.

                     Tin Aung Myint Oo

                     Mianmaro Sąjungos Respublikos viceprezidentas. Buvęs Valstybės taikos ir plėtros tarybos pirmasis sekretorius. Buvęs Sąjungos solidarumo ir plėtros partijos (USDP) pirmininko pavaduotojas, gim. d. 1950 05 29

                     V

                     4.

                     Khin Saw Hnin

                     Tin Aung Myint Oo žmona

                     M

                     5.

                     Kapitonas Naing Lin Oo

                     Tin Aung Myint Oo sūnus

                     V

                     6.

                     Hnin Yee Mon

                     Kapitono Naing Lin Oo žmona

                     M

                     7.

                     Generolas majoras Hla Min

                     Gynybos ministras. Buvęs trečiojo specialiųjų operacijų biuro vadas. Buvęs Pietų (Bago dalinio) regiono vadas, gim. d. 1958 01 26

                     V

                     8.

                     Generolas leitenantas Ko Ko

                     Vidaus reikalų ministras. Buvęs trečiojo specialiųjų operacijų biuro vadas (Pegu, Irrawaddy, Arakan), gim. v. Mandalay, gim. d. 1956 03 10

                     V

                     9.

                     Sao Nwan Khun Sum

                     Generolo leitenanto Ko Ko žmona

                     M

                     10.

                     Thein Htaik, dar žinomas kaip Hteik, dar žinomas kaip Htike

                     Kasybos ministras. Buvęs karinis generalinis inspektorius, gim. d. 1952 02 08, gim. v. Yangon

                     V

                     11.

                     Thein Htay

                     Pasienio reikalų ir pramonės vystymosi ministras. Buvęs gynybos ministro pavaduotojas, gim. v. Taunggyi, gim. d. 1955 09 07

                     V

                     12.

                     Myint Myint Khine

                     Thein Htay žmona

                     M

                     13.

                     Soe Maung

                     Prezidento kanceliarija. Buvęs vyriausiasis karo prokuroras, gim. d. 1952 12 20, gim. v. Yezagyo

                     V

                     14.

                     Nang Phyu Phyu Aye

                     Soe Maung žmona

                     M

                     15.

                     Aye Myint

                     Mokslo ir technologijų ministras. Buvęs gynybos ministro pavaduotojas

                     V

                     16.

                     Soe Thein

                     Pramonės (2) ministras, gim. v. Yangon, gim. d. 1949 09 07

                     V

                     17.

                     Khin Aye Kyin, dar žinoma kaip Aye Aye

                     Soe Thein žmona

                     M

                     18.

                     Yimon Aye

                     Soe Thein duktė, gim. d. 1980 07 12

                     M

                     19.

                     Aye Chan

                     Soe Thein sūnus, gim. d. 1973 09 23

                     V

                     20.

                     Thida Aye

                     Soe Thein duktė, gim. d. 1979 03 23

                     M

                     21.

                     Aung Min

                     Geležinkelių transporto ministras, gim. v. Yangon, gim. d. 1949 11 20

                     V

                     22.

                     Wai Wai Thar, dar žinoma kaip Wai Wai Tha

                     Aung Min žmona

                     M

                     23.

                     Aye Min Aung

                     Aung Min duktė

                     M

                     24.

                     Htoo Char Aung

                     Aung Min sūnus

                     V

                     25.

                     Khin Yi

                     Imigracijos ir gyventojų reikalų ministras. Buvęs Mianmaro policijos pajėgų generalinis direktorius, gim. d. 1952 12 29, gim. v. Myaung Mya

                     V

                     26.

                     Khin May Soe

                     Khin Yi žmona

                     M

                     27.

                     Myint Hlaing

                     Žemės ūkio ir drėkinimo ministras. Buvęs štabo viršininkas (Oro gynybos pajėgų), gim. v. Mogok, gim. d. 1953 08 13

                     V

                     28.

                     Thura Myint Maung

                     Religijos reikalų ministras, gim. v. Yesagyo, gim. d. 1941 01 19

                     V

                     29.

                     Aung Kyaw Soe

                     Thura Myint Maung sūnus

                     V

                     30.

                     Su Su Sandi

                     Aung Kyaw Soe žmona

                     M

                     31.

                     Zin Myint Maung

                     Thura Myint Maung duktė

                     M

                     32.

                     Khin Maung Myint

                     Statybos ministras. Buvęs elektros energijos (2) ministras, gim. v. Sagaing, gim. d. 1951 05 24

                     V

                     33.

                     Win Win Nu

                     Khin Maung Myint žmona

                     M

                     34.

                     Tin Naing Thein

                     Nacionalinio planavimo ir ekonominio vystymosi ministras bei gyvulininkystės ir žuvininkystės ministras. Buvęs prekybos ministras, buvęs miškininkystės ministro pavaduotojas.

                     V

                     35.

                     Aye Aye

                     Tin Naing Thein žmona

                     M

                     36.

                     Kyaw Swa Khaing

                     Pramonės (1) ministras. Buvęs pramonės (2) ministro pavaduotojas

                     V

                     37.

                     Khin Phyu Mar

                     Kyaw Swa Khaing žmona

                     M

                     38.

                     Than Htay

                     Energetikos ministras. Buvęs energetikos ministro pavaduotojas, gim. v. Myanaung, gim. d. 1954 11 12

                     V

                     39.

                     Soe Wut Yi

                     Than Htay žmona

                     M

                     40.

                     Zaw Min

                     Buvęs elektros energijos (1) ministras, gim. d. 1951 10 30, gim. v. Bago

                     V

                     41.

                     Khin Mi Mi

                     Zaw Min žmona

                     M

                     42.

                     Khin Maung Soe

                     Elektros energijos (2) ministras

                     V

                     43.

                     Hla Tun

                     Finansų ir pajamų ministras. Buvęs finansų ir pajamų ministras, gim. d. 1951 07 11, gim. v. Yangon

                     V

                     44.

                     Khin Than Win

                     Hla Tun žmona

                     M

                     45.

                     Thein Nyunt

                     Prezidento kanceliarija. Buvęs pasienio sričių pažangos ir etninių grupių bei plėtros reikalų ministras, Nay Pyi Taw meras, gim. v. Maubin, gim. d. 1948 10 08

                     V

                     46.

                     Kyin Khaing, dar žinoma kaip Kyin Khine

                     Thein Nyunt žmona

                     M

                     47.

                     (Wunna Kyaw Htin) Win Myint

                     Prekybos ministras. Mianmaro Sąjungos Prekybos ir pramonės rūmų federacijos (UMFCCI) pirmininkas, „Shwe Nagar Min Co“ savininkas ir „Zeva Shwe Myay“ futbolo klubo savininkas, gim. v. Ye Oo, gim. d. 1954 04 21

                     V

                     48.

                     Kyaw Hsan

                     Informacijos ministras ir kultūros ministras. Buvęs Sąjungos solidarumo ir plėtros partijos (USDP) narys, gim. v. Monywa, gim. d. 1948 05 20

                     V

                     49.

                     Kyi Kyi Win

                     Kyaw Hsan žmona. Mianmaro moterų reikalų federacijos Informacijos departamento vadovė

                     M

                     50.

                     Win Tun

                     Miškininkystės ministras

                     V

                     51.

                     Aung Kyi

                     Darbo ministras bei socialinės gerovės, paramos ir apgyvendinimo ministras. Buvęs užimtumo (darbo) ministras (2007 m. spalio 8 d. paskirtas ryšių ministru, atsakingu už ryšius su Aung San Suu Kyi), gim. v. Yangon, gim. d. 1946 11 01

                     V

                     52.

                     Thet Thet Swe

                     Aung Kyi žmona

                     M

                     53.

                     Ohn Myint

                     Kooperatyvų ministras. Buvęs šeštojo specialiųjų operacijų biuro vadas.

                     V

                     54.

                     Nu Nu Swe

                     Ohn Myint žmona

                     M

                     55.

                     Thein Tun, dar žinomas kaip Thein Htun

                     Ryšių, pašto ir telegrafo ministras

                     V

                     56.

                     Nyan Htun Aung

                     Transporto ministras

                     V

         MINISTRŲ PAVADUOTOJAI

                     #

                     Vardas, pavardė (ir galimi slapyvardžiai)

                     Identifikavimo informacija (įskaitant ministeriją)

                     Lytis
                     (V/M)

                     1.

                     Generolas majoras Kyaw Nyunt

                     Gynybos ministro pavaduotojas

                     V

                     2.

                     Pulkininkas Aung Thaw

                     Gynybos ministro pavaduotojas

                     V

                     3.

                     Generolas majoras Zaw Win

                     Pasienio reikalų ministro pavaduotojas. Buvęs Lon Htein bataliono 3 bazės Shwemyayar vadas

                     V

                     4.

                     Maung Myint

                     Užsienio reikalų ministro pavaduotojas, gim. d. 1958 05 21, gim. v. Mandalay

                     V

                     5.

                     Dr Khin Mya Win

                     gim. d. 1956 01 21, Maung Myint žmona

                     M

                     6.

                     Win Than

                     Finansų ir pajamų ministro pavaduotojas

                     V

                     7.

                     Tint Lwin

                     Ryšių, pašto ir telegrafo ministro pavaduotojas

                     V

                     8.

                     Phone Swe

                     Socialinės gerovės, paramos ir apgyvendinimo ministro pavaduotojas. Buvęs vidaus reikalų ministro pavaduotojas.

                     V

                     9.

                     San San Wai

                     Brigados generolo Phone Swe žmona

                     M

                     10.

                     Than Tun

                     Kooperatyvų ministro pavaduotojas

                     V

                     11.

                     Myint Thein

                     Darbo ministro pavaduotojas. Buvęs Aukščiausiojo teismo teisėjas

                     V

                     12.

                     Win Shein

                     Transporto ministro pavaduotojas. Buvęs laivyno mokymų būstinės vadas

                     V

                     13.

                     Htay Aung

                     Viešbučių ir turizmo ministro pavaduotojas

                     V

                     14.

                     Thein Aung

                     Pramonės (1) ministro pavaduotojas

                     V

                     15.

                     Thura U Thaung Lwin

                     Geležinkelių transporto ministro pavaduotojas

                     V

                     16.

                     Thant Shin

                     Geležinkelių transporto ministro pavaduotojas

                     V

                     17.

                     Aye Kyu

                     Švietimo ministro pavaduotojas

                     V

                     18.

                     Kyaw Kyaw Win

                     Imigracijos ir gyventojų reikalų ministro pavaduotojas

                     V

                     19.

                     Aye Myint Kyu

                     Sporto ministro pavaduotojas

                     V

                     20.

                     Han Sein

                     Mianmaro pramonės vystymosi ministro pavaduotojas

                     V

                     21.

                     Chan Maung

                     Mianmaro pramonės vystymosi ministro pavaduotojas

                     V

                     22.

                     Khin Maung Aye

                     Gyvulininkystės ir žuvininkystės ministro pavaduotojas

                     V

                     23.

                     Kyaw Zan Myint

                     Vidaus reikalų ministro pavaduotojas

                     V

         ASMENYS, GAUNANTYS NAUDOS IŠ VYRIAUSYBĖS EKONOMINĖS POLITIKOS, IR KITI SU REŽIMU SUSIJĘ ASMENYS

                     #

                     Vardas, pavardė (ir galimi slapyvardžiai)

                     Identifikavimo informacija (įskaitant įmonę)

                     Lytis
                     (V/M)

                     1.

                     Khin Aung Myint

                     Buvęs kultūros ministras. Parlamento narys (Aukštutiniai rūmai), Aukštutinių rūmų pirmininkas. Buvęs Sąjungos solidarumo ir plėtros partijos (USDP) narys

                     V

                     2.

                     Khin Phyone

                     Khin Aung Myint žmona

                     M“


title: 2015 m. balandžio 29 d. Europos Parlamento sprendimas (ES) 2015/1637 dėl Europos Sąjungos įstaigų vertimo centro 2013 finansinių metų biudžeto įvykdymo patvirtinimo

text:
2015 9 30

               LT

               Europos Sąjungos oficialusis leidinys

               L 255/169

      EUROPOS PARLAMENTO SPRENDIMAS (ES) 2015/1637
      2015 m. balandžio 29 d.
      dėl Europos Sąjungos įstaigų vertimo centro 2013 finansinių metų biudžeto įvykdymo patvirtinimo
      EUROPOS PARLAMENTAS,

                  —

                  atsižvelgdamas į Europos Sąjungos įstaigų vertimo centro 2013 finansinių metų galutines metines finansines ataskaitas,

                  —

                  atsižvelgdamas į Audito Rūmų ataskaitą dėl Europos Sąjungos įstaigų vertimo centro 2013 finansinių metų metinių finansinių ataskaitų su Centro atsakymais (1),

                  —

                  atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2013 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

                  —

                  atsižvelgdamas į Tarybos 2015 m. vasario 17 d. rekomendaciją dėl patvirtinimo, kad Centras įvykdė 2013 finansinių metų biudžetą (05304/2015 – C8–0054/2015),

                  —

                  atsižvelgdamas į Sutarties dėl Europos Sąjungos veikimo 319 straipsnį,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3),

                  —

                  atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (4), ypač į jo 208 straipsnį,

                  —

                  atsižvelgdamas į 1994 m. lapkričio 28 d. Tarybos reglamentą (EB) Nr. 2965/94, įsteigiantį Europos Sąjungos įstaigų vertimo centrą (5), ypač į jo 14 straipsnį,

                  —

                  atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (6),

                  —

                  atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (7), ypač į jo 108 straipsnį,

                  —

                  atsižvelgdamas į Darbo tvarkos taisyklių 94 straipsnį ir į V priedą,

                  —

                  atsižvelgdamas į Biudžeto kontrolės komiteto pranešimą (A8–0084/2015),

         1.

            patvirtina Europos Sąjungos įstaigų vertimo centro direktorei, kad Centro 2013 finansinių metų biudžetas įvykdytas;

         2.

            išdėsto savo pastabas toliau pateikiamoje rezoliucijoje;

         3.

            paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos Sąjungos įstaigų vertimo centro direktorei, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

               Pirmininkas

            Martin SCHULZ

               Generalinis sekretorius

            Klaus WELLE

         (1)  OL C 442, 2014 12 10, p. 35.

         (2)  Žr. 1 išnašą.

         (3)  OL L 248, 2002 9 16, p. 1.

         (4)  OL L 298, 2012 10 26, p. 1.

         (5)  OL L 314, 1994 12 7, p. 1.

         (6)  OL L 357, 2002 12 31, p. 72.

         (7)  OL L 328, 2013 12 7, p. 42.